146 
Modstander, Kong Frants I af Frankrige: »Je mettrai tout 
votre Paris dans mon gant (Gand)«. Kommer man tilbage 
til Middelalderen, vise sig Borgerne, eller som de kaldtes: »Her- 
rerne af Gent« endnu mægtigere; i Begyndelsen af det femtende 
Aarhundrede talte Vævernes Corporation alene 40,000 Medlemmer, 
ved Aaret 1400 paastaaer man endog, at Gent kunde stille 80,000 
vaabendygtige Mænd i Marken, og som et blivende Vidnesbyrd 
om denne Byens Fortids Styrke har den endnu sit kæmpemæs- 
sige Frihedstaarn eller det saakaldte Beffroi. 
Med Navnet 6effrot betegnede man i Middelalderens belgiske og 
nordfranske Stæder det Taarn, hvori man satte Stormklokken, cam- 
pana banalis, de banclocke, la ban-cloche, der skulde sammenkalde 
Communens Borgere til deres ofte stormfulde Comitier. Opreiselsen 
af en beffrot blev et Tegn paa, at den vedkommende Commune 
havde vundet politisk Selvstændighed, medens man omvendt til Ex- 
empel i en Forordning af Kong Philip VI, da denne i Aaret 1331 
tilintetgjorde Laons Frihed, kan læse Ord som disse, »que les 
cloches, qui furent de la commune jadis de Laon, soient appli- 
quées å notre profit, et défendons que la dite tour ne soit ap- 
pellée beffrorx.  Forhen vare disse Frihedstaarne talrige nok, 
men den sædvanlige Maade at opføre dem af Træ, og Utaalmo- 
digheden ved at fuldende dem, var Aarsag til deres tidlige Fald. 
Genterne opreiste et varigere Monument, der stod i Forhold til 
deres Stads Betydning og Rigdom. Communen, der i Aaret 1178 
var bleven constitueret af Grev Philip af Flandren, Elsazeren, lagde 
allerede i Aaret 1183 Grunden til et 'kolossalt Monument, der 
langtfra kunde angive dens Magt og overgive Erindringen derom 
usvækket til Efterkommerne. Snart indtraadte imidlertid de blo- 
dige Stridigheder mellem Greverne af Flandren og Communen, 
der havde til Følge, at Arbeiderne til forskjellige Tider afbrødes, 
for dog senere igjen at fortsættes. Først i Aaret 1324 kunde 
man i Taarnet opsætte den berømte, af Jan van Rosebek i Aaret 
1315 støbte Klokke Roeland, der fik Indskriften: 
